title: Direttiva tal-Kunsill 2009/71/Euratom tal- 25 ta’ Ġunju 2009 li tistabbilixxi qafas Komunitarju għas-sigurtà tal-installazzjonijiet nukleari

text:
               2.7.2009

               MT

               Il-Ġurnal Uffiċjali tal-Unjoni Ewropea

               L 172/18

         DIRETTIVA TAL-KUNSILL 2009/71/EURATOM
   tal-25 ta’ Ġunju 2009
   li tistabbilixxi qafas Komunitarju għas-sigurtà tal-installazzjonijiet nukleari
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità tal-Enerġija Atomika Ewopea, u b’mod partikolari l-Artikoli 31 u 32 tiegħu,
   Wara li kkunsidra l-proposta mill-Kummissjoni, imfassla wara li ttieħdet l-opinjoni ta’ grupp ta’ persuni maħtura mill-Kumitat Xjentifiku u Tekniku minn fost l-esperti xjentifiċi fl-Istati Membri,u wara li kkonsulta lill-Kumitat Ekonomiku u Soċjali Ewropew (1),
   Wara li kkunsidra l-opinjoni tal-Parlament Ewropew (2),
   Billi:

               (1)

               L-Artikolu 2(b) tat-Trattat jipprevedi għall-istabbiliment ta’ standards uniformi ta’ sigurtà għall-ħarsien tas-saħħa tal-ħaddiema u l-pubbliku ġenerali.

               (2)

               L-Artikolu 30 tat-Trattat jipprevedi għall-istabbiliment ta’ standards bażiċi fil-Komunità għall-ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjonijiet jonizzanti.

               (3)

               Id-Direttiva tal-Kunsill 96/29/Euratom tat-13 ta’ Mejju 1996 li tistabbilixxi standards bażiċi ta’ sigurtà għall-ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjoni jonizzanti (3) tistabbilixxi l-istandards bażiċi tas-sigurtà. Id-dispożizzjonijiet ta’ dik id-Direttiva ġew supplimentati minn leġislazzjoni aktar speċifika.

               (4)

               Kif ġie rikonoxxut mill-Qorti tal-Ġustizzja tal-Komunitajiet Ewropej (minn hawn ‘il quddiem imsejħa “il-Qorti tal-Ġustizzja”) fil-każistika tagħha (4), il-Komunità tikkondividi l-kompetenzi flimkien mal-Istati Membri tagħha, fl-oqsma koperti mill-Konvenzjoni dwar is-Sigurtà Nukleari (5).

               (5)

               Kif ġie rikonoxxut mill-Qorti tal-Ġustizzja fil-każistika tagħha, id-dispożizzjonijiet tal-Kapitolu 3 tat-Trattat, relatat mas-saħħa u s-sigurtà, jifformaw intier koerenti li jikkonferixxi fuq il-Kummissjoni setgħat ta’ ambitu konsiderevoli għall-ħarsien tal-popolazzjoni u l-ambjent kontra riskji ta’ kontaminazzjoni nukleari.

               (6)

               Kif ġie rikonoxxut mill-Qorti tal-Ġustizzja fil-każistika tagħha, il-kompiti imposti fuq il-Komunità bl-Artikolu 2(b) tat-Trattat li jiġu stabbiliti standards uniformi ta’ sigurtà għall-ħarsien tas-saħħa tal-popolazzjoni u l-ħaddiema ma jfissirx li, ladarba jiġu definiti tali standards, Stat Membru ma jistax jipprovdi miżuri ta’ ħarsien aktar strett.

               (7)

               Id-Deċiżjoni tal-Kunsill 87/600/Euratom tal-14 ta’ Diċembru 1987 dwar arranġamenti tal-Komunità għal skambju kmieni ta’ informazzjoni fil-każ ta’ emerġenza radjoloġika (6) stabbilixxiet qafas għan-notifikazzjoni u l-provvista ta’ informazzjoni li għandu jintuża mill-Istati Membri sabiex jitħares il-pubbliku ġenerali fil-każ ta’ emerġenza radjoloġika. Id-Direttiva tal-Kunsill 89/618/Euratom tas-27 ta’ Novembru 1989 dwar kif il-pubbliku ġenerali jkun infurmat dwar miżuri għal ħarsien tas-saħħa li għandhom ikunu applikati u passi li għandhom jittieħdu fil-każ ta’emerġenza radjoloġika (7) imponiet obbligi fuq l-Istati Membri biex jinfurmaw lill-pubbliku ġenerali fil-każ ta’ emerġenza radjoloġika.

               (8)

               Ir-responsabbiltà nazzjonali tal-Istati Membri għas-sigurtà nukleari tal-installazzjonijiet nukleari hija l-prinċipju fundamentali li fuqu ġiet żviluppata r-regolamentazzjoni dwar is-sigurtà nukleari fil-livell internazzjonali, kif approvat mill-Konvenzjoni dwar is-Sigurtà Nukleari. Dak il-prinċipju ta’ responsabbiltà nazzjonali, kif ukoll il-prinċipju ta’ responsabbiltà ewlenija tad-detentur tal-liċenzja għas-sigurtà nukleari ta’ installazzjoni nukleari taħt is-superviżjoni tal-awtorità regolatorja kompetenti tiegħu, għandhom jissaħħu u r-rwol u l-indipendenza tal-awtoritajiet regolatorji kompetenti għandu jissaħħaħ permezz ta’ din id-Direttiva.

               (9)

               Kull Stat Membru jista’ jiddeċiedi dwar it-taħlita tal-enerġija tiegħu f’konformità mal-linji ta’ politika nazzjonali rilevanti.

               (10)

               Fl-iżvilupp tal-qafas nazzjonali adatt taħt din id-Direttiva, ser jittieħed kont taċ-ċirkostanzi nazzjonali.

               (11)

               L-Istati Membri diġà implimentaw miżuri li jippermettulhom li jiksbu livell għoli ta’ sigurtà nukleari fil-Komunità.

               (12)

               Filwaqt li din id-Direttiva prinċipalment tikkonċerna s-sigurtà nukleari ta’ installazzjonijiet nukleari huwa wkoll importanti biex tiġi żgurata ġestjoni sigura tal-karburant użat u skart radjuattiv, inkluż f’faċilitajiet ta’ ħżin u rimi.

               (13)

               L-Istati Membri għandhom jivvalutaw, fejn adatt, il-prinċipji ta’ sigurtà fundamentali rilevanti stabbiliti mill-Aġenzija Internazzjonali tal-Enerġija Atomika (8) li għandhom jikkostitwixxu qafas ta’ prattiki li l-Istati Membri għandhom jikkunsidraw meta jimplimentaw din id-Direttiva.

               (14)

               Huwa utli li jkun hemm kontinwità mill-proċess fejn l-awtoritajiet nazzjonali tas-sigurtà tal-Istati Membri b’impjanti tal-enerġija nukleari fit-territorju tagħhom ilhom jaħdmu flimkien fil-kuntest tal-Assoċjazzjoni tar-Regolaturi Nukleari tal-Ewropa tal-Punent (WENRA) u ddefinixxew bosta livelli ta’ referenza tas-sigurtà għal reatturi tal-enerġija.

               (15)

               B’segwitu għall-istedina tal-Kunsill li jiġi stabbilit Grupp ta’ Livell Għoli fil-Livell tal-UE, kif imniżżel fil-Konklużjonijiet tiegħu tat-8 ta’ Mejju 2007 dwar is-sigurtà nukleari u l-ġestjoni tal-karburant użat u l-iskart radjuattiv, il-Grupp ta’ Regolaturi Ewropej fil-qasam tas-Sigurtà Nukleari (ENSREG) ġie stabbilit bid-Deċiżjoni tal-Kummissjoni 2007/530/Euratom tas-17 ta’ Lulju 2007 dwar it-twaqqif ta’ Grupp ta’ Livell Għoli Ewropew dwar is-Sigurezza Nukleari u l-Ġestjoni tal-Iskart (9) biex jikkontribwixxi għall-kisba tal-objettivi Komunitarji fil-qasam tas-sigurtà nukleari.

               (16)

               Huwa utli li tiġi stabbilita struttura unifikata għal rapporti ta’ Stati Membri lill-Kummissjoni dwar l-implimentazzjoni ta’ din id-Direttiva. Fid-dawl tal-esperjenza wiesgħa tal-membri tiegħu l-ENSREG jista’ jagħmel kontribut ta’ valur f’dan ir-rigward, u b’hekk tiġi ffaċilitata l-konsultazzjoni u l-kooperazzjoni ta’ awtoritajiet regolatorji nazzjonali.

               (17)

               Fil-15 ta’ Ottubru 2008 fil-5 laqgħa tiegħu l-ENSREG adotta għaxar prinċipji li għandhom jintużaw meta titfassal Direttiva dwar is-sigurtà nukleari, kif imniżżel fil-minuti tiegħu datati l-20 ta’ Novembru 2008.

               (18)

               Avvanzi fit-teknoloġija nukleari, lezzjonijiet meħuda minn esperjenza operattiva u riċerka dwar is-sigurtà u titjib f’oqfsa regolatorji jista’ jkollhom il-potenzjal li jtejbu aktar is-sigurtà. F’konformità mal-impenn li tinżamm u tittejjeb is-sigurtà, l-Istati Membru għandhom jieħdu kont ta’ dawk il-fatturi meta jestendu l-programm tagħhom ta’ enerġija nukleari jew meta jiddeċiedu li jużaw l-enerġija nukleari għall-ewwel darba.

               (19)

               L-istabbiliment ta’ kultura ta’ sigurtà b’saħħitha f’installazzjoni nukleari huwa wieħed mill-prinċipji fundamentali ta’ ġestjoni tas-sigurtà meħtieġ għall-kisba tal-funzjonament sigur tagħha.

               (20)

               Iż-żamma u l-iżvilupp ulterjuri ta’ kompetenza u ħiliet fis-sigurtà nukleari għandhom ikunu bbażati, inter alia, fuq proċess ta’ tagħlim minn esperjenza operattiva tal-imgħoddi u l-użu ta’ żviluppi fil-metodoloġija u x-xjenza, kif adegwat.

               (21)

               Fl-imgħoddi, twettqu awtovalutazzjonijiet fl-Istati Membri f’rabta mill-qrib ma’ evalwazzjonijiet inter pares internazzjonali taħt l-awspiċji tal-IAEA bħala missjonijiet tat-Tim Internazzjonali għar-Reviżjoni tar-Regolamentazzjoni jew tas-Servizz ta’ Reviżjoni Integrat tar-Regolamentazzjoni. Dawn l-awtovalutazzjonijiet twettqu u dawn il-missjonijiet ġew offruti minn Stati Membri fuq bażi volontarja fl-ispirtu ta’ ftuħ u trasparenza. L-awtovalutazzjonijiet u l-evalwazzjonijiet inter pares li jakkumpanjawhom tal-infrastruttura leġislattiva, regolatorja u organizzattiva għandhom ikunu mmirati li jsaħħu u jtejbu l-qafas nazzjonali tal-Istati Membri, filwaqt li jiġu rikonoxxuti l-kompetenzi tagħhom fl-iżgurar tas-sigurtà nukleari ta’ installazzjonijiet nukleari fuq it-territorju tagħhom. L-awtovalutazzjonijiet segwiti minn evalwazzjonijiet inter pares internazzjonali la huma spezzjoni u lanqas verifika, iżda mekkaniżmu ta’ tagħlim reċiproku li jaċċetta approċċi differenti għall-organizzazzjoni u l-prattiki ta’ awtorità regolatorja kompetenti, filwaqt li jiġu kkunsidrati kwistjonijiet regolatorji, tekniċi u ta’ politika ta’ Stat Membru li jikkontribwixxu għall-iżgurar ta’ sistema ta’ sigurtà nukleari b’saħħitha. L-evalwazzjonijiet inter pares internazzjonali għandhom jitqiesu bħala opportunità biex tiġi skambjata esperjenza professjonali u biex jiġu kondiviżi tagħlimiet meħuda u prattiki tajba fi spirtu miftuħ u kooperattiv permezz ta’ parir minn pari aktar milli minn kontroll jew ġudizzju. Filwaqt li jirrikonoxxi ħtieġa għal flessibbiltà u adegwatezza fir-rigward ta’ sistemi eżistenti differenti fl-Istati Membri, Stat Membru għandu jkun liberu li jiddetermina l-fergħat tas-sistema tiegħu li huma soġġetti għar-reviżjoni inter pares speċifika msejħa, bil-għan li tittejjeb kontinwament is-sigurtà nukleari.

               (22)

               Skont il-punt 34 tal-Ftehim Interistituzzjonali dwar it-tfassil aħjar tal-liġijiet (10), l-Istati Membri huma mħeġġa jfasslu, għalihom infushom u fl-interessi tal-Komunità, it-tabelli tagħhom stess li juru, sa fejn huwa possibbli, il-korrelazzjoni bejn din id-Direttiva u l-miżuri ta’ traspożizzjoni u jagħmluhom pubbliċi,

         ADOTTA DIN ID-DIRETTIVA:
   KAPITOLU 1

      OBJETTIVI, DEFINIZZJONIJIET U KAMP TA’ APPLIKAZZJONI

   Artikolu 1
   Objettivi
   L-objettivi ta’ din id-Direttiva huma:

               (a)

               li jiġi stabbilit qafas Komunitarju sabiex jinżamm u jiġi promoss it-titjib kontinwu tas-sigurtà nukleari u r-regolamentazzjoni tagħha;

               (b)

               li jiġi żgurat li l-Istati Membri għandhom jipprovdu arranġamenti nazzjonali adatti għal livell għoli ta’ sigurtà nukleari għall-ħarsien tal-ħaddiema u l-pubbliku ġenerali kontra l-perikli li jirriżultaw minn radjazzjonijiet jonizzanti minn installazzjonijiet nukleari.

         Artikolu 2
   Kamp ta’ applikazzjoni
   1.   Din id-Direttiva għandha tapplika għal kwaqlunkwe installazzjon nukleari ċivili li topera b’ liċenzja kif definit fl-Artikolu 3(4) fl-istadji kollha koperti b’din il-liċenzja.
   2.   Din id-Direttiva ma tostakolax lill-Istati Membri milli jieħdu miżuri ta’ sigurtà aktar stretti fil-qasam kopert b’din id-Direttiva, f’konformità mal-liġi Komunitarja.
   3.   Din id-Direttiva tissupplimenta l-istandards bażiċi msemmijin fl-Artikolu 30 tat-Trattat fir-rigward tas-sigurtà nukleari tal-installazzjonijiet nukleari u hija mingħajr preġudizzju għad-Direttiva 96/29/Euratom.
   Artikolu 3
   Definizzjonijiet
   Għall-finijiet ta’ din id-Direttiva għandhom japplikaw id-definizzjonijiet li ġejjin:

               (1)

               “installazzjoni nukleari” tfisser:

                           (a)

                           impjant ta’ arrikkament, impjant ta’ manifattura ta’ karburant nukleari, impjant tal-enerġija nukleari, impjant ta’ riproċessar, faċilità ta’ reattur ta’ riċerka, faċilità għall-ħżin ta’ karburant użat; u

                           (b)

                           faċilitajiet għall-ħżin għal skart radjuattiv li huma fuq l-istess sit u huma relatati direttament mal-installazzjonijiet nukleari elenkati taħt il-punt (a).

               (2)

               “sigurtà nukleari” tfisser il-ksib ta’ kondizzjonijiet operattivi adatti, il-prevenzjoni ta’ aċċidenti u t-tnaqqis ta’ konsegwenzi tal-aċċidenti, li jirriżultaw fil-ħarsien tal-ħaddiema u l-pubbliku ġenerali minn perikli minn radjazzjonijiet jonizzanti minn installazzjonijiet nukleari.

               (3)

               “awtorità regolatorja kompetenti” tfisser awtorità jew sistema ta’ awtoritajiet maħtura fi Stat Membru fil-qasam tar-regolazzjoni tas-sigurtà nukleari ta’ installazzjonijiet nukleari kif imsemmi fl-Artikolu 5;

               (4)

               “liċenzja” tfisser kull dokument legali mogħti taħt il-ġurisdizzjoni ta’ Stat Membru biex tingħata r-responsabbiltà għall-għażla tas-sit, il-proġettazzjoni, il-kostruzzjoni, l-ikkommissjonar u -operat jew id-dekommissjonar ta’ installazzjoni nukleari;

               (5)

               “detentur ta’ liċenzja” tfisser persuna ġuridika jew fiżika li jkollha responsabbiltà ġenerali għall-installazzjoni nukleari kif speċifikat f’liċenzja.

         KAPITOLU 2

      OBBLIGI

   Artikolu 4
   Qafas leġislattiv, regolatorju u organizzattiv
   1.   L-Istati Membri għandhom jistabbilixxu u jżommu qafas leġislattiv, regolatorju u organizzattiv nazzjonali (minn hawn ‘il quddiem imsejjaħ “il-qafas nazzjonali”) għas-sigurtà nukleari ta’ installazzjonijiet nukleari li jalloka r-responsabbiltajiet u jipprovdi għall-koordinazzjoni bejn il-korpi rilevanti tal-istat. Il-qafas nazzjonali għandu jistabbilixxi responsabbiltajiet għal:

               (a)

               l-adozzjoni ta’ rekwiżiti nazzjonali ta’ siġurtà nukleari. L-iddeterminar dwar kif huma adottati u b’liema strument huma applikati tibqa’ fil-kompetenza tal-Istati Membri;

               (b)

               il-provvediment ta’ sistema ta’ liċenzjar u l-projbizzjoni tal-operat ta’ installazzjonijiet nukleari mingħajr liċenzja;

               (c)

               Il-provvediment ta’ sistema ta’ superviżjoni ta’ siġurtà nukleari;

               (d)

               azzjonijiet ta’ infurzar, inkluż is-sospensjoni tal-operat u l-modifika jew ir-revoka ta’ liċenzja.

         2.   L-Istati Membri għandhom jiżguraw li l-qafas nazzjonali jinżamm u jittejjeb meta jkun adatt, b’kont meħud tal-esperjenza operattiva, l-għarfien miksub minn analiżi tas-sigurtà għall-installazzjonijiet nukleari operattivi, l-iżvilupp tat-teknoloġija u r-riżultati ta’ riċerka dwar is-sigurtà, meta disponibbli u rilevanti.
   Artikolu 5
   Awtorità regolatorja kompetenti
   1.   L-Istati Membri għandhom jistabbilixxu u jżommu awtorità regolatorja kompetenti fil-qasam tas-sigurtà nukleari tal-installazzjonijiet nukleari.
   2.   L-Istati Membri għandhom jiżguraw li l-awtorità regolatorja kompetenti tkun funzjonalment separata minn kull korp jew organizzazzjoni oħra kkonċernata mill-promozzjoni jew l-użu ta’ enerġija nukleari, inkluża l-produzzjoni elettronika, sabiex tiġi żgurata l-indipendenza effettiva minn influwenza mhux dovuta fit-teħid ta’ deċiżjonijiet regolatorji.
   3.   L-Istati Membri għandhom jiżguraw li l-awtorità regolatorja kompetenti tingħata s-setgħat legali u r-riżorsi umani u finanzjarji meħtiġin biex tissodisfa l-obbligi tagħha b’rabta mal-qafas nazzjonali deskritt fl-Artikolu 4(1) bi prijorità dovuta għas-sigurtà. Dan jinkludi s-setgħat u r-riżorsi biex:

               (a)

               id-detentur tal-liċenzja jkun meħtieġ jikkonforma mar-rekwiżiti nazzjonali ta’ sigurtà nukleari u t-termini tal-liċenzja rilevanti;

               (b)

               tkun meħtieġa turija ta’ din il-konformità, inklużi r-rekwiżiti stipulati taħt il-paragrafi 1 sa 5 tal-Artikolu 6;

               (c)

               din il-konformità tiġi verifikata permezz ta’ valutazzjonijiet u ispezzjonijiet regolatorji; u

               (d)

               jitwettqu azzjonijiet regolatorji ta’ infurzar, inkluż is-sospensjoni tal-operat ta’ installazzjoni nukleari skont il-kondizzjonijiet definiti mill-qafas nazzjonali msemmi fl-Artikolu 4(1).

         Artikolu 6
   Detenturi ta’ liċenzja
   1.   L-Istati Membri għandhom jiżguraw li r-responsabbiltà ewlenija għas-sigurtà nukleari ta’ installazzjoni nukleari tkun tad-detentur ta’ liċenzja. Din ir-responsabbiltà ma tistax tkun iddelegata.
   2.   L-Istati Membri għandhom jiżguraw li l-qafas nazzjonali stabbilit jesiġi li d-detenturi ta’ liċenzja, taħt is-superviżjoni tal-awtorità regolatorja kompetenti, jivvalutaw u jivverifikaw regolarment, u jtejbu kontinwament, sakemm ikun raġonevolment possibbli, is-sigurtà nukleari tal-installazzjonijiet nukleari tagħhom b’mod sistematiku u verifikabbli.
   3.   Il-valutazzjonijiet imsemmijin fil-paragrafu 2 għandhom jinkludu verifika li huma stabbiliti miżuri għall-prevenzjoni ta’ aċċidenti u mitigazzjoni ta’ konsegwenzi ta’ aċċidenti, inkluż il-verifika tal-ostakoli fiżiċi u l-proċeduri amministrattivi ta’ ħarsien tad-detentur tal-liċenzja li jkollhom ifallu qabel ma l-ħaddiema u l-pubbliku ġenerali jkunu affettwati b’mod sinifikattiv mir-radjazzjonijiet jonizzanti.
   4.   L-Istati Membri għandhom jiżguraw li l-qafas nazzjonali stabbilit jesiġi li d-detenturi ta’ liċenzja jistabbilixxu u jimplimentaw sistemi ta’ ġestjoni li jagħtu prijorità dovuta għas-sigurtà nukleari u li huma vverifikati regolarment mill-awtorità regolatorja kompetenti.
   5.   L-Istati Membri għandhom jiżguraw li l-qafas nazzjonali stabbilit jesiġi li d-detenturi ta’ liċenzja jipprevedu u jżommu riżorsi finanzjarji u umani adegwati biex jiġu sodisfatti l-obbligi tagħhom fir-rigward tas-sigurtà nukleari ta’ installazzjoni nukleari, stabbiliti fil-paragrafi 1 sa 4.
   Artikolu 7
   Kompetenza u ħiliet fis-sigurtà nukleari
   L-Istati Membri għandhom jiżguraw li l-qafas nazzjonali stabbilit jesiġi li jsiru arranġamenti adegwati għall-edukazzjoni u t-taħriġ mill-partijiet kollha għall-persunal tagħhom li għandu responsabbiltajiet relatati mas-sigurtà nukleari ta’ installazzjonijiet nukleari sabiex tinżamm u tiġi żviluppata aktar il-kompetenza u l-ħiliet fis-sigurtà nukleari.
   Artikolu 8
   Informazzjoni għall-pubbliku
   L-Istati Membri għandhom jiżguraw li l-informazzjoni fir-rigward tar-regolamentazzjoni tas-sigurtà nukleari ssir disponibbli lill-ħaddiema u lill-pubbliku ġenerali. Dan l-obbligu jinkludi l-iżgurar li l-awtorità regolatorja kompetenti tinforma lill-pubbliku fl-oqsma ta’ kompetenza tagħha. L-informazzjoni għandha ssir disponibbli lill-pubbliku skont il-leġislazzjoni nazzjonali u l-obbligi internazzjonali, sakemm dan ma jipperikolax interessi oħrajn, bħal, inter alia, is-sigurtà, rikonoxxuti fil-leġislazzjoni nazzjonali jew f’obbligi internazzjonali.
   Artikolu 9
   Rappurtar
   1.   L-Istati Membri għandhom jippreżentaw rapport lill-Kummissjoni dwar l-implimentazzjoni ta’ din id-Direttiva għall-ewwel darba sat-22 ta' Lulju 2014, u wara dan kull tliet snin, waqt li jieħdu vantaġġ miċ-ċikli ta’ reviżjoni u rappurtar taħt il-Konvenzjoni dwar is-Sigurtà Nukleari.
   2.   Abbażi tar-rapporti tal-Istati Membri, il-Kummissjoni għandha tippreżenta rapport lill-Kunsill u lill-Parlament Ewropew dwar il-progress li jkun sar fl-implimentazzjoni ta’ din id-Direttiva.
   3.   Mill-anqas kull għaxar snin, l-Istati Membri għandhom jaħsbu għal awtovalutazzjonijiet perijodiċi tal-qafas nazzjonali tagħhom u tal-awtoritajiet regolatorji kompetenti u jsejħu reviżjoni internazzjonali inter pares ta’ elementi rilevanti tal-qafas nazzjonali tagħhom u/jew awtoritajiet bil-għan li tittejjeb kontinwament is-sigurtà nukleari. Ir-riżultati ta’ kwalunkwe reviżjoni inter pares għandhom jiġu rrappurtati lill-Istati Membri u lill-Kummissjoni, meta jkunu disponibbli.
   KAPITOLU 3

      DISPOŻIZZJONIJIET FINALI

   Artikolu 10
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva sat-22 ta' Lulju 2011. Għandhom minnufih jinformaw lill-Kummissjoni dwar dan.
   Meta l-Istati Membri jadottaw dawk il-miżuri, huma għandhom ikun fihom referenza għal din id-Direttiva jew għandhom ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva u kwalunkwe emenda sussegwenti għal dawk id-dispożizzjonijiet.
   Artikolu 11
   Dħul fis-seħħ
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 12
   Destinatarji
   Din id-Direttiva hija indirizzata lill-Istati Membri.

      Magħmul fil-Lussemburgu, il-25 ta’ Ġunju 2009.

            Għall-Kunsill

            Il-President

         L. MIKO

      (1)  L-Opinjoni tal-10 ta’ Ġunju 2009 (għadha mhix ippubblikata fil-Ġurnal Uffiċjali).

      (2)  L-Opinjoni tal-Parlament Ewropew tat-22 ta’ April 2009 (għadha mhix ippubblikata fil-Ġurnal Uffiċjali).

      (3)  ĠU L 159, 29.6.1996, p. 1.

      (4)  C-187/87 (1988 Ġabra p. 5013), C-376/90 (1992 Ġabra I-6153), C-29/99 (2002 Ġabra I-11221).

      (5)  ĠU L 318, 11.12.1999, p. 21.

      (6)  ĠU L 371, 30.12.1987, p. 76.

      (7)  ĠU L 357, 7.12.1989, p. 31.

      (8)  Il-Prinċipji Fundamentali tal-IAEA: Prinċipji fundamentali tas-sigurtà, Standard tas-Sigurtà tal-IAEA Nru SF-1 (2006).

      (9)  ĠU L 195, 27.7.2007, p. 44.

      (10)  ĠU C 321, 31.12.2003, p. 1.


title: Direttiva tal-Kummissjoni 2010/37/UE tas- 17 ta’ Ġunju 2010 li temenda d-Direttiva 2008/60/KE li tistabbilixxi l-kriterji speċifiċi tal-purità għas-sustanzi li jagħtu ħlewwa  (Test b’relevanza għaż-ŻEE )

text:
               18.6.2010

               MT

               Il-Ġurnal Uffiċjali tal-Unjoni Ewropea

               L 152/12

         DIRETTIVA TAL-KUMMISSJONI 2010/37/UE
   tas-17 ta’ Ġunju 2010
   li temenda d-Direttiva 2008/60/KE li tistabbilixxi l-kriterji speċifiċi tal-purità għas-sustanzi li jagħtu ħlewwa
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikolu 30(5) tiegħu,
   Wara li kkonsultat lill-Awtorità Ewropea dwar is-Sigurtà fl-Ikel (EFSA),
   Billi:

               (1)

               Id-Direttiva tal-Kummissjoni 2008/60/KE (2) li tistabbilixxi l-kriterji speċifiċi tal-purità ta’ sustanzi li jagħtu ħlewwa għall-użu f’oġġetti tal-ikel tistipola l-kriterji ta’ purità għall-kuluri elenkati fid-Direttiva 94/35/KE tal-Parlament Ewropew u tal-Kunsill tat-30 ta’ Ġunju 1994 dwar is-sustanzi li jagħtu ħlewwa għall-użu f’oġġetti tal-ikel (3).

               (2)

               L-Awtorità Ewropea dwar is-Sigurtà fl-Ikel (EFSA) ivvalutat is-sigurtà tan-neotame bħala sustanza għall-ħlewwa u t-taħwir u esprimiet l-opinjoni tagħha tas-27 ta’ Settembru 2007 (4). Abbażi tal-użi proposti, kien ikkunsidrat xieraq li jkun permess l-użu ta’ dan l-addittiv tal-ikel. Għalhekk huwa neċessarju li jkunu adottati speċifikazzjonijiet għal dan l-addittiv tal-ikel li huwa allokat E 961 bħala in-numru E.

               (3)

               Hu neċessarju li jiġu kkunsidrati l-ispeċifikazzjonijiet u t-teknikalijiet analitiċi għall-addittivi kif imsemmija fil-Codex Alimentarius kif imfassal mill-Kumitat Konġunt tal-Esperti dwar l-Addittivi tal-Ikel (JECFA). B’mod partikolari fejn hu rilevanti, jeħtieġ li l-kriterji speċifiċi ta’ purità jiġu adattati biex jirriflettu l-limiti ta’ metalli tqal individwali ta’ interess.

               (4)

               Id-Direttiva 2008/60/KE għalhekk għandha tiġi emendata skont dan.

               (5)

               Il-miżuri stipulati f’din id-Direttiva huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 2008/60/KE huwa emendat skont l-Anness għal din id-Direttiva.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa mhux aktar tard mill-31 ta’ Marzu 2011. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet.
   Meta l-Istati Membri jadottaw id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, is-17 ta’ Ġunju 2010.

            Għall-Kummissjoni

            Il-President

         José Manuel BARROSO

      (1)  ĠU L 354, 31.12.2008, p. 16.

      (2)  OJ L 158, 18.6.2008, p. 17.

      (3)  ĠU L 237, 10.9.1994, p. 3.

      (4)  L-opinjoni Xjentifika tal-Bord dwar l-Addittivi fl-Ikel, is-Sustanzi tat-Taħwir, l-Għajnuniet tal-Ipproċessar u l-Materjali f’Kuntatt mal-Ikel fuq talba mill-Kummissjoni Ewropea fir-rigward tan-neotame bħala sustanza għall-ħlewwa u t-taħwir. The EFSA Journal (2007) 581, 1-43.

      ANNESS
      Fl-Anness I tad-Direttiva 2008/60/KE l-annotazzjoni li ġejja E 961 tiddaħħal wara l-annotazzjoni E 959:

                     “E 961 —   NEOTAME

                        Sinonimi

                     N-[N-(3,3-dimethylbutyl)-L-α-aspartyl]-L-phenylalanine 1-methyl ester,
                     N-[N-(3,3-dimethylbutyl)-L-α-aspartyl]-L-phenylalanine methyl ester,

                        Definizzjoni

                     In-neotame huwa mmanifatturat b’reazzjoni taħt pressjoni tal-idroġenu tal-aspartame bi 3,3,-dimethylbutyraldehyde fil-methanol fil-presenza tal-katalista palladium/carbon. Huwa iżolat u ppurifikat permezz tal-filtrazzjoni, fejn id-diatomaceous earth jista’ jintuża. Wara t-tneħħija tas-solvent permezz tad-distillazzjoni, in-neotame jinħasel bl-ilma, jiġi iżolat biċ-ċentrifugazzjoni u fl-aħħar jiġi mnixxef bil-vakum.

                     Nru CAS:

                     165450-17-9

                     Isem kimiku

                     N-[N-(3,3-dimethylbutyl)-L-α-aspartyl]-L-phenylalanine 1-methyl ester

                     Formula kimika

                     C20H30N2O5

                     Piż molekulari

                     378,47

                        Deskrizzjoni

                     trab bejn abjad u off-white

                     Analiżi kimika

                     Mhux anqas minn 97,0 % fuq il-bażi mnixxfa

                        Identifikazzjoni

                     Solubbiltà

                     4,75 % (w/w)f’temperatura ta’ 60 °C fl-ilma, jinħall fl-ethanol u l-aċetat etili

                        Purità

                     Il-kontenut tal-ilma

                     Mhux aktar minn 5 % (metodu Karl Fischer, daqs tal-kampjun 25 ± 5 mg)

                     pH

                     5,0 – 7,0 (0,5 % soluzzjoni tal-ilma)

                     Medda ta’ tidwib

                     81 °C sa 84 °C

                     N-[(3,3-dimethylbutyl)-L-α-aspartyl]-L-phenylalanine

                     Mhux aktar minn 1,5 %

                     Ċomb

                     Mhux aktar minn 1 mg/kg”


title: L-Ewwel Direttiva tal-Kummissjoni ta’ l-1 ta’ Marzu 1976 li tistabbilixxi metodi Komunitarji ta’ teħid ta’ kampjuni għall-kontroll uffiċjali ta’ għalf

text:
Avviż Legali Importanti

|

31976L0371

Official Journal L 102 , 15/04/1976 P. 0001 - 0007 Finnish special edition: Chapter 3 Volume 7 P. 0041  Greek special edition: Chapter 03 Volume 15 P. 0025  Swedish special edition: Chapter 3 Volume 7 P. 0041  Spanish special edition: Chapter 03 Volume 10 P. 0037  Portuguese special edition Chapter 03 Volume 10 P. 0037

		L-Ewwel Direttiva tal-Kummissjonita’ l-1 ta’ Marzu 1976li tistabbilixxi metodi Komunitarji ta’ teħid ta’ kampjuni għall-kontroll uffiċjali ta’ għalf(76/371/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill ta’ l-20 ta’ Lulju 1970 dwar l-introduzzjoni ta’ metodi Komunitarji għat-teħid ta’ kampjuni u analiżi għall-kontroll uffiċjali ta’ għalf [1], kif l-aħħar emendati bl-Att ta’ l-Adeżjoni [2], u b’mod partikolari l-Artikolu 2 tagħha,Billi dik id-Direttiva teħtieġ li l-kontroll uffiċjali ta’ għalf jitwettaq bl-użu ta’ metodi Komunitarji ta’ teħid tal-kampjuni u analiżi bl-iskop tal-kontroll ta’ konformità mal-ħtiġiet li joriġinaw taħt id-disposizzjonijiet stabbiliti bil-liġi, b’regolament jew azzjoni amministrattiva li tikkonċerna l-kwalità u l-kompożizzjoni ta’ għalf;Billi, bħala l-ewwel stadju, metodi ta’ teħid ta’ kampjuni għandhom jiġu stabbiliti għall-kontroll tal-kostitwenti ta’ għalf u l-adittivi tagħhom u għall-kontroll ta’ sustanzi u prodotti indeżiderabbli, bl-eċċezzjoni ta’ residwi ta’ pestiċidi u mikro-organiżmi, li dan l-għalf jista’ jikkontjeni;Billi l-miżuri previsti f’din id-Direttiva huma skond l-opinjoni tal-Kumitat Permanenti għall-Għalf,ADOTTAT DIN ID-DIRETTIVA:Artikolu 1L-Istati Membri għandhom jeħtieġu li t-teħid ta’ kampjuni għall-kontroll uffiċjali ta’ għalf, fir-rigward tad-determinazzjoni ta’ kostitwenti, adittivi u sustanzi u prodotti indeżiderabbli, bl-eċċezzjoni ta’ residwi ta’ pestiċidi u mikro-organiżmi, jitwettaq skond il-metodi deskritti fl-Anness ma’ din id-Direttiva.Artikolu 2L-Istati Membri għandhom, sa mhux iktar tard mill-1 ta’ Jannar 1977 iġibu fis-seħħ il-liġijiet, ir-regolamenti jew id-disposizzjonijiet amministrativi neċessarji sabiex jikkonformaw ma’ din id-Direttiva. Għandhom minnufih jinfurmaw lill-Kummissjoni bihom.Artikolu 3Din id-Direttiva hija indirizzata lill-Istati Membri kollha.Magħmula fi Brussel, l-1 ta’ Marzu 1976.Għall-KummissjoniP.J. LardinoisMembru tal-Kummissjoni[1] ĠU L 170, tat-3.8.1970, p. 2.[2] ĠU L 73, tas-27.3.1972, p. 14.--------------------------------------------------ANNESSMETODI GĦAT-TEĦID TAL-KAMPJUNI1. L-ISKOP U L-QASAM TA’ L-APPLIKAZZJONIKampjuni intiżi għall-kontroll uffiċjali ta’ għalf, għall-kwalità u l-kompożizzjoni, għandhom jittieħdu skond il-metodi deskritti hawn taħt. Kampjuni hekk ottenuti għandhom jiġu kkunsidrati bħala rappreżentanti tal-porzjonijiet li ttieħdu kampjuni minnhom2. UFFIĊJALI LI JIEĦDU L-KAMPJUNIIl-kampjuni għandhom jittieħdu minn uffiċjali awtorizzati għal dak l-iskop mill-Istati Membri3. DEFINIZZJONIJIETIl-Porzjon li ttieħed kampjun minnu: Kwantità ta’ prodott li jikkostitwixxi unità, u li jkollu karatteristiċi li huwa preżunt li huma uniformi.Kampjun inkrementali: Kwantità meħuda minn punt fil-porzjon li ttieħed kampjun minnu.Kampjun aggregat: Aggregat ta’ kampjuni inkrementali meħuda mill-istess porzjon li ttieħed kampjun minnu.Kampjun imnaqqas: Parti rappreżentattiva ta’ l-aggregat tal-kampjun ottenut minn ta’ l-aħħar bi proċess ta’ tnaqqis.Kampjun finali: A Parti tal-kampjun imnaqqas jew ta’ l-aggregat tal-kampjun omoġenizzat.4. L-APPARAT4.1 L-apparat għat-teħid ta' kampjuni għandu jkun magħmul minn materjali li ma jistgħux jikkontaminaw il-prodotti li għandhom jittieħdu kampjuni minnhom. Dan l-apparat jista' jiġi uffiċjalment approvat mill-Istati Membri.4.2 Apparat rakkomandat biex jittieħdu kampjuni minn għalf solidu4.2.1 It-Teħid manwali ta' kampjuni4.2.1.1 Pala bil-qiegħ ċatt bi ġnub vertikali.4.2.1.2 Lanza għat-teħid ta' kampjuni b'qasma twila jew b'kompartimenti. Id-dimensjonijiet tal-lanza għat-teħid ta' kampjuni għandhom ikunu approprjati għall-karatteristiċi tal-porzjon li ttieħed kampjun minnu (il-fond tal-kontenitur, id-dimensjonijiet ta' l-ixkora, eċċ) u għad-daqs tal-partiċella ta' l-għalf.4.2.2 It-teħid mekkaniku ta' kampjuniApparat mekkaniku approvat jista' jintuża għat-teħid ta' kampjuni ta' għalf li jiċċaqlaq.4.2.3 DiviżurApparat idiżinjat biex jaqsam il-kampjun f'bejn wieħed u ieħor partijiet ugwali jista' jintuża biex jittieħdu kampjuni inkrementali u għall-preparazzjoni ta' kampjuni mnaqqsa u finali.5. ĦTIĠIET KWANTITATTIVI5.A F' relazzjoni mal-kontroll ta' sustanzi jew prodotti distribwiti b'mod uniformi fl-għalf.5.A.1 Porzjon li ttieħed kampjun minnuId-daqs tal-porzjon tal-kampjun gandu jkun hekk li kull wada mill-partijiet li jikkostitwuh tista' tittieed kampjun minnha5.A.2 Kampjuni inkrementali5.A.2.1 | Għalf maħlul: | Numru minimu ta' kampjuni inkrementali: |5.A.2.1.1. | porzjonijiet li ttieħdu kampjuni minnhom li ma jeċċedux 2.5 tunnellati metriċi | sebgħa |+++++ TIFF +++++5.A.2.1.2 | porzjonijiet li ttieħdu kampjuni minnhom li jeċċedu 2.5 tunnellati metriċi | |5.A.2.2. | Għalf ippakkeġġat: | Numru minimu ta' pakketti li għandhom jittieħdu kampjuni minnhom : |5.A.2.2.1. | Pakketti ta' iktar minn kg: |5.A.2.2.1.1. | porzjonijiet li ttieħdu kampjuni minnhom ta' wieħed sa erba' pakketti | il-pakketti kollha |5.A.2.2.1.2. | porzjonijiet li ttieħdu kampjuni minnhom ta' ħames sa sittax-il pakkett | erbgħa |+++++ TIFF +++++5.A.2.2.1.3. | porzjonijiet li ttieħdu kampjuni minnhom ta' iktar minn 16-il pakkett | |5.A.2.2.2. | Pakketti li ma jeċċedux 1 kg | erbgħa |5.A.2.3. | Għalf likwidu jew semi-likwidu: | Numru minimu ta' kontenituri li għandhom jittieħdu kampjuni minnhom : |5.A.2.3.1. | Kontenituri ta' iktar minn litru: |5.A.2.3.1.1. | porzjonijiet li ttieħedu kampjuni minnhom ta' wieħed sa erba' kontenituri | il-kontenituri kollha |5.A.2.3.1.2. | porzjonijiet li ttieħedu kampjuni minnhom ta' ħames sa 16-il kontenitur | erbgħa |+++++ TIFF +++++5.A.2.3.1.3. | porzjonijiet li ttieħdu kampjuni minnhom ta' iktar minn 16-il kontenitur | |5.A.2.3.2. | Kontenituri li ma jeċċedux litru | erbgħa |5.A.2.4. | Blokok ta' l-għalf u licks minerali | Numru minimu ta' blokok jew licks li għandhom jittieħdu kampjuni minnhom : blokka jew lick waħda għal kull ta' 25 unità li ttieħed kampjun minnu, sa massimu ta' erba' blokok jew licks |5.A.3.1. | Għalf maħlul | 4 kg |5.A.3.2. | Għalf ippakkeġġat: |5.A.3.2.1. | pakketti ta' mhux iktar minn 1kg | 4 kg |5.A.3.2.2 | pakketti li ma jeċċedux 1kg | il-piż tal-kontenut ta' erba' pakketti oriġinali |5.A.3.3. | Għalf likwidu jew semi-likwidu: |5.A.3.3.1. | kontenituri ta' iktar minn litru | erba' litri |5.A.3.3.2. | kontenituri li ma jeċċedux litru | il-volum tal-kontenut ta' erba' kontenituri oriġinali |5.A.3.4. | Blokok ta' l-għalf jew licks minerali: |5.A.3.4.1. | li kull wieħed minnhom jiżen iktar minn 1 kg | 4 kg |5.A.3.4.2. | li kull wieħed minnhom ma jiżinx iktar minn 1 kg | il-piż ta' erba' blokok jew licks oriġinali |5.A.4 Kampjuni finaliIl-kampjun aggregat jagħti l-kampjuni finali mat-tnaqqis meta neċessarju. L-Analiżi ta' mill-inqas kampjun finali wieħed hija meħtieġa. L-ammont fil-kampjun finali għall-analiżi m'għandux ikun inqas minn dan li ġej:Ghalf solidu | 500 g |Ghalf likwidu jew semi-likwidu | 500 ml |5.B (ċ) [3]5.B.1 Porzjon li ttieħed kampjun minnu: ara 5.A.1.5.B.2 Kampjuni inkrementali5.B.2.1 Għalf maħlul: ara 5.A.2.1.5.B.2.2. | Għalf ippakkeġġat | Numru minimu ta' pakketti li għandhom jittieħdu kampjuni minnhom: |5.B.2.2.1. | porzjonijiet li ttieħdu kampjuni minnhom li jikkonsistu minn wieħed sa erba' pakketti | il-pakketti kollha |5.B.2.2.2. | porzjonijiet li ttieħdu kampjuni minnhom li jikkonsistu minn iktar minn 16-il pakkett | erbgħa |+++++ TIFF +++++5.B.2.2.3. | porzjonijiet li ttieħed kampjun minnhom li jikkonsistu f'iktar minn 16-il pakkett | |5.B.3 Kampjuni aggregatiIn-numru ta' kampjuni aggregati jvarja skond id-daqs tal-porzjon li ttieħed il-kampjun minnu. In-numru minimu tal-kampjuni aggregati għal kull porzjon li ttieħed il-kampjun minnu hu mogħti hawn taħt. Il-piż totali tal-kampjuni inkrementali li jagħmlu kull kampjun aggregat m'għandux ikun inqas minn 4 kg.5.B.3.1 Għalf maħlulId-Daqs tal-porzjon li ttieħed il-kampjun minnu f'tunnellati metriċi | In-numru minimu ta' kampjuni aggregati għal kull porzjon li ttieħed il-kampjun minnu: |sa 1 | 1 |iktar minn 1 u sa 10 | 2 |iktar minn 10 u sa 40 | 3 |iktar minn 40 | 4 |5.B.3.2. Għalf ippakkeġġat daqs tal-porzjon li ttieħed il-kampjun minnu f'numru ta' pakketti | Numru minimu ta' kampjuni aggregati għal kull porzjon li ttieħed il-kampjun minnu |1 sa 16 | 1 |17 sa 200 | 2 |201 sa 800 | 3 |iktar minn 800 | 4 |5.B.3.2 5.B.4 Kampjuni finaliKull kampjun aggregat jagħti l-kampjuni finali mat-tnaqqis. L-Analiżi ta' mill-inqas kampjun finali wieħed għal kull kampjun aggregat hija meħtieġa. Il-piż tal-kampjun finali għall-analiżi ma jistax ikun inqas minn 500 g.6. ISTRUZZJONIJIET BIEX JITTIEĦDU, JIĠU PPREPARATI U PPAKKJATI L- KAMPJUNI6.1 ĠeneraliIl-kampjun għandu jittieħed u jiġi ppreparat malajr kemm jista' jkun waqt li wieħed iżomm f'moħħu l-prekawzjonijiet neċessarji sabiex jiġi assigurat li l-prodott la hu mibdul u lanqas ikkontaminat. Strumenti u wkoll superfiċi u kontenituri intiżi biex jirċievu kampjuni għandhom ikunu nodfa u niexfa.6.2 Kampjuni inkrementali6.2.A F'relazzjoni mal-kontroll ta' sustanzi jew prodotti distribwiti b'mod uniformi fl-għalfIl-Kampjuni inkrementali għandhom jittieħdu kif ġie ġie fil-porzjon kollu tal-kampjun u għandhom ikunu bejn wieħed u ieħor ta' daqsijiet ugwali.6.2.A.1 Għalf maħlulDiviżjoni immaġinarja għandha tkun magħmula mill-porzjon li ttieħed kampjun minnu f'numru ta' bejn wieħed u ieħor partijiet ugwali. Numru ta' partijiet li jikkorrispondu għan-numru ta' kampjuni inkrementali meħtieġ skond 5.A.2. għandu jintgħażel bl-addoċċ u mill-inqas kampjun wieħed meħud minn dawn il-partijiet.Meta approprjat, it-teħid ta' kampjuni jista' jitwettaq meta l-porzjon li ttieħed il-kampjun minnu jiġi spustjat (it-tagħbija jew il-ħatt).6.2.A.2 Għalf ippakkjatWara li jkun intgħażel in-numru meħtieġ ta' pakketti għat-teħid ta' kampjuni kif indikat f' 5.A.2, parti mill-kontenut ta' kull pakkett għandha titneħħa bl-użu ta' lanza jew pala. Meta neċessarju l-kampjuni għandhom jittieħdu wara li l-pakketti jiġu żvujtati separatament.6.2.A.3 Likwidu omoġenju jew omoġenizzabbli jew għalf semi-likwiduWara li jkun intgħażel in-numru meħtieġ ta' kontenituri għat-teħid ta' kampjuni kif indikat f' 5.A.2, il-kontenut għandu jiġi omoġenizzat jekk neċessarju u ammont meħud minn kull kontenitur.Il-kampjuni inkrementali jistgħu jittieħdu meta l-kontenut jiġi skarikat6.2.A.4 Għalf likwidu jew semi-likwidu, non-omoġenizzabbliWara li jkun intagħżel in-numru meħtieġ ta' kontenituri għat-teħid ta' kampjuni kif indikat f' 5.A.2., il-kampjuni għandhom jittieħdu minn livelli differenti.Jistgħu ukoll jittieħdu kampjuni meta l-kontenut jiġi skarikat imma l-ewwel frazzjonijiet għandhom jintremew:Fi kwalunkwe każ il-volum totali meħud m'għandux ikun inqas minn 10 litri6.2.A.5 Blokok ta' l-għalf u licks mineraliWara li jkun intgħażel in-numru meħtieġ ta' blokok jew licks għat-teħid tal-kampjuni kif indikat f' 5.A.2, parti minn kull blokka jew lick għandha tittieħed.6.2.B F'relazzjoni għall-kontroll ta' sustanzi jew prodotti indeżiderabbli li x'aktarx jiġu distribwiti mingħajr uniformità fl-għalf, bħal aflatossi1i, rye ergot, il-pjanta taż-żejt castor u crotolaria f'għalf dirett.(d) [4] u b'tali mod li l-ammont totali fil-kampjuni minn kull parti mhuwiex inqas mill-minimu 4 kg kwantità meħtieġa għal kull kampjun aggregat. Kampjuni inkrementali meħuda minn partijiet differenti m'għandhomx jiġu aggregati6.3 Il-preparazzjoni ta' kampjuni aggregati6.3.A Fir-rigward tal-kontroll ta' sustanzi ta' prodotti distribwiti b'mod uniformi fl-għalfIl-kampjuni inkrementali għandhom jiġu mħallta biex jiffurmaw kampjun aggregat wieħed.6.3.B Fir-rigward tal-kontroll ta' sustanzi jew prodotti indeżiderabbli li x'aktarx jiġu distribwiti mingħajr uniformità fl-għalf, bħal aflatossiċi, rye ergot, il-pjanta taż-żejt castor u crotalaria f'għalf dirett.Il-kampjuni inkrementali minn kull parti tal-porzjon li ttieħed il-kampjun minnu għandhom jiġu mħallta u n-numru tal-kampjuni aggregati previst f'5.B.3, miżjud waqt li jkun hemm attenzjoni għall-oriġini ta' kull kampjun aggregat.6.4 Il-preparazzjoni ta' kampjuni finali(e) [5]. Jekk neċessarju l-kampjun aggregat għandu l-ewwel jitnaqqas għal mill-inqas 2 kg jew żewġ litri (kampjun imnaqqas jew bl-użu ta' diviżur mekkaniku jew bil-metodu tal-qsim.Mill-inqas tliet kampjunu finali għandhom imbagħad jiġu ppreparati, ta' bejn wieħed u ieħor l-istess ammont u li jikkonformaw mal-ħtiġiet kwantitattivi ta' 5.A.4 jew 5.B.4. Kull kampjun għandu jitqiegħed f'kontenitur approprjat. Il-prekawzjonijiet kollha neċessarji għandhom jittieħdu biex tiġi evitata kull bidla ta' kompożizzjoni tal-kampjun, kontaminazzjoni jew adulterazzjoni li tista' tiġi kkawżata tul it-trasportazzjoni jew il-ħażna.6.5 L-ippakkeġġar ta' kampjuni finaliIl-kontenituri ta' pakketti għandhom ikunu ssiġillati u ttikkettati (it-tikketta totali għandha tkun inkorporata fis-siġill) b'tali mod li ma jistgħux jinfetħu mingħajr ma jiġi ddanneġġjat is-siġill7. IR-REĠISTRU TAL-KAMPJUNIGħandu jinżamm reġistru ta' kull teħid ta' kampjuni, li jippermetti li kull porzjon li jkun ittieħed kampjun minnu jiġi identifikat mingħajr ambigwità.8. ID-DESTINAZZJONI TA' KAMPJUNIGħal kull kampjun aggregat, mill-inqas kampjun finali wieħed għandu jintbagħat malajr kemm jista' jkun fil-laboratorju analitiku awtorizzat, flimkien ma' l-informazzjoni neċessarja għall-analist.[3] Għal għalf ippakkeġġat, parti mill-kontenut tal-pakketti li għandu jittieħed kampjun minnhom għandha titneħħa, bl-użu ta' lanza jew pala, wara li l-pakketti jkunu ġew żvujtati separatament, jekk neċessarju.[4] Kull boċċa għandha titkisser (jekk neċessarju billi jiġu separati u rritornati għall-kampjun) f'kull kampjun aggregat separatament.[5] Il-metodi previsti f’ 5A huma għal użu fil-kontroll ta’ aflatossiċi, rye ergot, pjanta taż-żejt castor u crotalaria f’ għalf komplet u supplimentari.--------------------------------------------------


title: Direttiva tal-Kummissjoni 2011/78/UE tal- 20 ta’ Settembru 2011 li temenda d-Direttiva 98/8/KE tal-Parlament Ewropew u tal-Kunsill biex tinkludi l-Bacillus thuringiensis sottospeċi israelensis Serotip H14, tar-Razza AM65-52 bħala sustanza attiva fl-Anness I għaliha  Test b’relevanza għaż-ŻEE

text:
                  21.9.2011

                  MT

                  Il-Ġurnal Uffiċjali tal-Unjoni Ewropea

                  L 243/7

            DIRETTIVA TAL-KUMMISSJONI 2011/78/UE
      tal-20 ta’ Settembru 2011
      li temenda d-Direttiva 98/8/KE tal-Parlament Ewropew u tal-Kunsill biex tinkludi l-Bacillus thuringiensis sottospeċi israelensis Serotip H14, tar-Razza AM65-52 bħala sustanza attiva fl-Anness I għaliha
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill rigward it-tqegħid fis-suq ta’ prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bil-għan li possibbilment jiġu inklużi fl-Anness I, IA jew IB għad-Direttiva 98/8/KE. Dik il-lista tinkludi l-Bacillus thuringiensis sottospeċi israelensis Serotip H14.

                  (2)

                  Skont ir-Regolament (KE) Nru 1451/2007, ir-Razza AM65-52 tal-Bacillus thuringiensis sottospeċi israelensis Serotip H14, ġiet evalwata skont l-Artikolu 11(2) tad-Direttiva 98/8/KE għall-użu fi prodotti tat-tip 18, insettiċidi, akariċidi u prodotti għall-kontroll ta’ artropodi oħra, kif definiti fl-Anness V għal dik id-Direttiva. Ir-razza SA3 A tal-Bacillus thuringiensis sottospeċi israelensis Serotip H14 għadha qed tiġi evalwata għall-użu f’dak it-tip ta’ prodott.

                  (3)

                  L-Italja nħatret bħala l-Istat Membru Rapporteur u ressqet ir-rapport tal-awtorità kompetenti, flimkien ma’ rakkomandazzjoni lill-Kummissjoni fil-11 ta’ Lulju 2008 skont l-Artikolu 14(4) u (6) tar-Regolament (KE) Nru 1451/2007.

                  (4)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, fis-6 ta’ Mejju 2011, is-sejbiet tal-analiżi ġew inkorporati f’rapport ta’ valutazzjoni fi ħdan il-Kumitat Permanenti dwar il-Prodotti Bijoċidali.

                  (5)

                  Mill-evalwazzjonijiet li saru, jidher li l-prodotti bijoċidali użati bħala insettiċidi, akariċidi u prodotti għall-kontroll ta’ artropodi oħra u li fihom l-Bacillus thuringiensis sottospeċi israelensis Serotip H14, tar-Razza AM65-52, jistgħu jiġu preżunti li jissodisfaw ir-rekwiżiti stipulati fl-Artikolu 5 tad-Direttiva 98/8/KE. Huwa għalhekk xieraq li l-Bacillus thuringiensis sottospeċi israelensis Serotip H14, tar-Razza AM65-52 jiġi inkluż fl-Anness I għal dik id-Direttiva.

                  (6)

                  Ma ġewx evalwati l-użi potenzjali kollha fil-livell tal-Unjoni. Għaldaqstant huwa xieraq li l-Istati Membri jivvalutaw dawk ix-xenarji ta’ użu jew esponiment u dawk ir-riskji għall-popolazzjonijiet umani u l-kompartimenti ambjentali li għadhom ma ġewx indirizzati b’mod rappreżentattiv fil-valutazzjoni tar-riskji li saret fil-livell tal-Unjoni, u li, meta jkunu qed jagħtu l-awtorizzazzjonijiet tal-prodott, jiżguraw li jittieħdu miżuri xierqa jew li jiġu imposti kundizzjonijiet speċifiċi sabiex ir-riskji identifikati jittaffew għal livelli aċċettabbli.

                  (7)

                  Fil-kuntest tar-riskji li possibbilment huma identifikati għal użu professjonali mingħajr tagħmir personali protettiv, huwa xieraq li jkun meħtieġ illi l-awtorizzazzjonijiet ta’ prodotti għal użu professjonali jingħataw biss għal użu b’tagħmir personali protettiv adegwat, sakemm ikun jista’ jiġi pprovat fl-applikazzjoni għall-awtorizzazzjoni tal-prodott illi r-riskji għall-utenti professjonali jistgħu jitnaqqsu għal livell aċċettabbli permezz ta’ mezzi oħrajn.

                  (8)

                  Fid-dawl tal-esponiment uman indirett li jista’ jkun possibbli permezz ta’ konsum ta’ ikel b’riżultat ta’ dawk l-użi rappreżentati fil-valutazzjoni, huwa xieraq li tkun meħtieġa, meta rilevanti, verifikazzjoni tal-ħtieġa li jiġu stabbiliti livelli massimi ġodda ta’ risidwi, jew li jiġu emendati dawk eżistenti, skont ir-Regolament (KE) Nru 470/2009 tal-Parlament Ewropew u tal-Kunsill tas-6 ta’ Mejju 2009 li jistabbilixxi l-proċeduri Komunitarji għall-istabbiliment ta’ limiti ta’ residwi ta’ sustanzi farmakoloġikament attivi fl-oġġetti tal-ikel li joriġinaw mill-annimali, u li jħassar ir-Regolament tal-Kunsill (KEE) Nru 2377/90 u li jemenda d-Direttiva 2001/82/KE tal-Parlament Ewropew u tal-Kunsill u r-Regolament (KE) Nru 726/2004 tal-Parlament Ewropew u tal-Kunsill (3), jew ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (4). Għandhom jiġu adottati miżuri li jiżguraw li ma jinqabżux l-livelli massimi ta’ residwi applikabbli.

                  (9)

                  Id-dispożizzjonijiet ta’ din id-Direttiva għandhom jiġu applikati fl-istess waqt fl-Istati Membri kollha sabiex ikun żgurat trattament ugwali fis-suq tal-Unjoni tal-prodotti bijoċidali li fihom is-sustanza attiva Bacillus thuringiensis sottospeċi israelensis Serotip H14, tar-Razza AM65-52, u biex jiġi ffaċilitat ukoll it-tħaddim tajjeb tas-suq għall-prodotti bijoċidali b’mod ġenerali.

                  (10)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I għad-Direttiva 98/8/KE, sabiex l-Istati Membri u l-partijiet interessati jkunu jistgħu jippreparaw ruħhom biex jissodisfaw ir-rekwiżiti l-ġodda involuti u jkun żgurat li l-applikanti li ppreparaw id-dokumentazzjoni jistgħu jibbenefikaw bis-sħiħ mill-perjodu ta’ għaxar (10) snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE, jibda mid-data tal-inklużjoni.

                  (11)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE.

                  (12)

                  Id-Direttiva 98/8/KE għalhekk għandha tiġi emendata skont dan.

                  (13)

                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   L-Istati Membri għandhom jadottaw u jippubblikaw, sa mhux iktar tard mit-30 ta’ Settembru 2012, il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva.
      Huma għandhom japplikaw dawn id-dispożizzjonijiet mill-1 ta’ Ottubru 2013.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, l-20 ta’ Settembru 2011.

               Għall-Kummissjoni

               Il-President

            José Manuel BARROSO

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         (3)  ĠU L 152, 16.6.2009, p. 11.

         (4)  ĠU L 70, 16.3.2005, p. 1.

         ANNESS
         Fl-Anness I għad-Direttiva 98/8/KE għandha tiżdied l-entrata li ġejja:

                        Nru

                        Isem Komuni

                        Isem tal-IUPAC
                        Numri ta’ Identifikazzjoni

                        Purezza minima tas-sustanza attiva fil-prodott bijoċidali kif jitqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3) (ħlief għall-prodotti li jkun fihom aktar minn sustanza attiva waħda, li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjonijiet dwar l-inklużjoni marbuta mas-sustanzi attivi tagħhom)

                        Data ta’ skadenza tal-inklużjoni

                        Tip tal-prodott

                        Dispożizzjonijiet speċifiċi (*)

                        “46

                           Bacillus thuringiensis sottospeċi israelensis Serotip H14, tar-Razza AM65-52

                        Mhux applikabbli

                        Ebda impurità rilevanti

                        fl-1 ta’ Ottubru 2013.

                        fit-30 ta’ Settembru 2015.

                        fit-30 ta’ Settembru 2023.

                        18

                        Meta l-applikazzjoni għall-awtorizzazzjoni ta’ prodott tkun qed tiġi vvalutata, skont l-Artikolu 5 u l-Anness VI, l-Istati Membri għandhom jivvalutaw, fejn rilevanti għall-prodott partikolari, dawk ix-xenarji ta’ użu jew esponiment u dawk ir-riskji għall-popolazzjonijiet umani u għall-kompartimenti ambjentali li ma ġewx indirizzati b’mod rappreżentattiv fil-valutazzjoni tar-riskji fil-livell tal-Unjoni.
                        Prodotti awtorizzati għall-użu professjonali għandhom jintużaw flimkien ma’ tagħmir personali protettiv adegwat, sakemm ikun jista’ jiġi pprovat fl-applikazzjoni għall-awtorizzazzjoni tal-prodott illi r-riskji għall-utenti professjonali jistgħu jitnaqqsu għal livell aċċettabbli permezz ta’ mezzi oħrajn.
                        Għall-prodotti li fihom il-Bacillus thuringiensis sottospeċi israelensis Serotip H14, tar-Razza AM65-52 li jistgħu jwasslu għal residwi fl-ikel jew fl-għalf, l-Istati Membri għandhom jivverifikaw il-bżonn li jiġu stabbiliti livelli massimi ġodda ta’ residwi (MRLs), jew li jiġu emendati dawk eżistenti, skont ir-Regolament (KE) Nru 470/2009 jew ir-Regolament (KE) Nru 396/2005 u jieħdu kwalunkwe miżura xierqa biex jittaffew ir-riskji u jiżguraw li l-MRLs applikabbli ma jinqabżux.”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


title: Direttiva tal-Kunsill 2008/117/KE tas- 16 ta’ Diċembru 2008 li temenda d-Direttiva 2006/112/KE dwar is-sistema komuni ta’ taxxa fuq il-valur miżjud, sabiex tiġi miġġielda l-frodi fiskali marbuta ma’ transazzjonijiet intra-Komunitarji

text:
               20.1.2009

               MT

               Il-Ġurnal Uffiċjali ta’ l-Unjoni Ewropea

               L 14/7

         DIRETTIVA TAL-KUNSILL 2008/117/KE
   tas-16 ta’ Diċembru 2008
   li temenda d-Direttiva 2006/112/KE dwar is-sistema komuni ta’ taxxa fuq il-valur miżjud, sabiex tiġi miġġielda l-frodi fiskali marbuta ma’ transazzjonijiet intra-Komunitarji
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 93 tiegħu,
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew (1),
   Wara li kkunsidra l-opinjoni tal-Kumitat Ekonomiku u Soċjali Ewropew (2),
   Billi:

               (1)

               Il-frodi marbuta mat-taxxa fuq il-valur miżjud (VAT) tolqot b’mod sostanzjali l-introjtu fiskali tal-Istati Membri u tiddisturba l-attività ekonomika fis-suq intern billi jinħolqu flussi ta’ prodotti mhux ġustifikati u jitqiegħdu fis-suq prodotti bi prezzijiet ferm aktar baxxi min-normal.

               (2)

               In-nuqqasijiet tal-arranġamenti intra-Komunitarji fil-qasam tal-VAT, u b’mod partikolari dawk fis-sistema għall-iskambju tal-informazzjoni dwar il-forniment ta’ prodotti fil-Komunità, kif stabbilita bid-Direttiva tal-Kunsill 2006/112/KE (3), huma waħda mill-kawżi ta’ din il-frodi. B’mod partikolari, il-perijodu ta’ żmien li jgħaddi bejn meta ssir transazzjoni u l-iskambju ta’ l-informazzjoni korrispondenti fis-sistema tal-iskambju ta’ informazzjoni tal-VAT jikkostitwixxi xkiel għall-użu effettiv ta’ dik l-informazzjoni fil-ġlieda kontra l-frodi.

               (3)

               Bl-għan li l-frodi marbuta mal-VAT tiġi miġġielda b’mod effettiv, jeħtieġ li l-amministrazzjoni tal-Istat Membru fejn trid tinġabar il-VAT ikollha, mhux aktar tard minn perijodu ta’ xahar, l-informazzjoni dwar il-fornimenti intra-Komunitarji ta’ prodotti.

               (4)

               Sabiex il-kontroverifika tal-informazzjoni tkun utli għall-ġlieda kontra l-frodi, għandu jiġi żgurat li t-transazzjonijiet intra-Komunitarji jiġu ddikjarati, għall-istess perijodu fiskali, kemm mill-fornitur kif ukoll mix-xerrej jew il-klijent.

               (5)

               Fid-dawl tal-bidliet fl-ambjent tan-negozju u fl-għodda ta’ l-operaturi kummerċjali, jeħtieġ li jiġi żgurat li dawn id-dikjarazzjonijiet ikunu jistgħu jsiru permezz ta’ proċeduri elettroniċi sempliċi bl-għan li jeħfief kemm jista’ jkun il-piż amministrattiv.

               (6)

               Bl-għan li jinżamm il-bilanċ bejn l-għanijiet tal-Komunità fil-ġlieda kontra l-frodi fiskali u t-tnaqqis tal-piż amministrattiv għall-operaturi ekonomiċi, għandu jsir provvediment li jagħmilha possibbli għall-Istati Membri sabiex jawtorizzaw li l-operaturi jippreżentaw fuq bażi ta’ kull tliet xhur id-dikjarazzjonijiet rikapitolattivi dwar fornimenti intra-Komunitarji ta’ prodotti meta l-ammont tagħhom ma jkunx sinifikanti. L-Istati Membri li jixtiequ jorganizzaw l-introduzzjoni progressiva tal-applikazzjoni ta’ din il-possibbiltà, għandhom ikunu jistgħu, fuq bażi transitorja, jiffissaw dan l-ammont f’livell ogħla. Bl-istess mod, għandu jsir provvediment li jagħmilha possibbli għall-Istati Membri sabiex jawtorizzaw li l-operaturi jippreżentaw l-informazzjoni dwar il-forniment intra-Komunitarju tas-servizzi fuq bażi ta’ kull tliet xhur.

               (7)

               L-impatt tal-aċċellerazzjoni tal-iskambju ta’ informazzjoni dwar il-kapaċità tal-Istati Membri sabiex jiġġieldu l-frodi marbuta mal-VAT kif ukoll il-metodi li jagħżlu għandhom jiġu evalwati mill-Kummissjoni wara sena ta’ applikazzjoni ta’ dispożizzjonijiet ġodda, b’mod partikolari bil-ħsieb li jiġi determinat jekk dawn il-metodi magħżula għandhomx jinżammu.

               (8)

               Ladarba l-għanijiet ta’ din id-Direttiva sabiex tiġi miġġielda l-frodi marbuta mal-VAT ma jistgħux jinkisbu b’mod suffiċjenti mill-Istati Membri li l-azzjoni tagħhom f’dan ir-rigward tiddipendi mill-informazzjoni miġbura mill-Istati Membri l-oħra, u għaldaqstant jistgħu jinkisbu aħjar fil-livell Komunitarju, billi jeħtieġ li jkunu involuti l-Istati Membri kollha, il-Komunità tista’ tadotta miżuri konformement mal-prinċipju tas-sussidjarjetà stabbilit fl-Artikolu 5 tat-Trattat. Konformement mal-prinċipju ta’ proporzjonalità kif stabbilit f’dak l-Artikolu, din id-Direttiva ma tmurx lil hinn minn dak li huwa meħtieġ sabiex jinkisbu dawk l-għanijiet.

               (9)

               Hu għalhekk opportun li tiġi emendata d-Direttiva 2006/112/KE kif meħtieġ.

               (10)

               Konformement mal-punt 34 tal-Ftehim Interistituzzjonali dwar it-tfassil aħjar tal-liġijiet (4), l-Istati Membri huma mħeġġa sabiex jistabbilixxu, għalihom infushom u fl-interess tal-Komunità, it-tabelli tagħhom, li juru, kemm jista’ jkun possibbli, il-korrelazzjoni bejn din id-Direttiva u l-miżuri ta’ traspożizzjoni, u jagħmluhom pubbliċi,

         ADOTTA DIN ID-DIRETTIVA:
   Artikolu 1
   Id-Direttiva 2006/112/KE hija b’dan emendata kif ġej:

               (1)

               L-Artikolu 64(2) għandu jinbidel b’dan li ġej:
               “2.   Il-forniment ta’ servizzi li għalihom il-klijent għandu jħallas it-taxxa skont l-Artikolu 196, li jsir b’mod kontinwu matul perijodu ta’ aktar minn sena u li ma jirriżultax f’dikjarazzjonijiet ta’ kontijiet jew pagamenti matul dak il-perijodu, għandu jitqies bħala komplut mat-tmiem ta’ kull sena kalendarja, sakemm ma jkunx intemm il-forniment tas-servizzi.
               L-Istati Membri jistgħu jipprevedu li, f’ċerti każijiet ħlief f’dawk imsemmija fl-ewwel subparagrafu, il-forniment kontinwu ta’ prodotti jew servizzi matul perijodu ta’ żmien għandha titqies bħala kompluta mill-inqas f’intervalli ta’ sena.”.

               (2)

               Fl-Artikolu 66, għandu jiżdied it-tieni subparagrafu li ġej:
               “Madankollu, id-deroga prevista fl-ewwel subparagrafu m’għandhiex tapplika għall-forniment ta’ servizzi li għalihom il-klijent għandu jħallas it-taxxa skont l-Artikolu 196.”.

               (3)

               L-Artikolu 263 għandu jinbidel b’dan li ġej:
               “Artikolu 263
               1.   Għandha ssir dikjarazzjoni rikapitolattiva għal kull xahar kalendarju f’perijodu ta’ mhux aktar minn xahar u konformement mal-proċeduri li għandhom jiġu stabbiliti mill-Istati Membri.
               1a.   Madankollu, l-Istati Membri jistgħu jawtorizzaw, bil-kondizzjonijiet u fil-limiti li jistgħu jistabbilixxu, lill-persuni taxxabbli li jippreżentaw id-dikjarazzjoni rikapitolattiva għal kull tliet xhur kalendarji, fi żmien perijodu li ma jaqbiżx ix-xahar li jibda minn tmiem it-tliet xhur, sakemm l-ammont totali tat-tliet xhur, minbarra l-VAT, tal-fornimenti tal-prodotti previsti fl-Artikolu 264(1)(d), u fl-Artikolu 265(1)(c) ma jaqbżux, la għat-tliet xhur inkwistjoni u għall-ebda wieħed mill-erba’ perijodi ta’ tliet xhur ta’ qabel, is-somma ta’ EUR 50 000 jew l-ekwivalenti tagħha fil-valuta nazzjonali.
               Il-possibbiltà prevista fl-ewwel subparagrafu m’għandhiex tibqa’ tapplika minn tmiem ix-xahar li matulu l-ammont totali, minbarra l-VAT, tal-fornimenti ta’ prodotti previsti fl-Artikolu 264(1)(d) u fl-Artikolu 265(1)(c) jaqbeż, għall-perijodu tat-tliet xhur li jkun qed jiskorri, is-somma ta’ EUR 50 000 jew l-ekwivalenti tagħha fil-valuta nazzjonali. F’dan il-każ, għandha titfassal dikjarazzjoni rikapitolattiva għax-xahar jew xhur li għaddew mill-bidu tal-perijodu ta’ tliet xhur, fi żmien perijodu ta’ mhux aktar minn xahar.
               1b.   Sal-31 ta’ Diċembru 2011, l-Istati Membri jistgħu jiffissaw l-ammont previst fil-paragrafu 1a għal EUR 100 000 jew l-ekwivalenti ta’ dan fil-munita nazzjonali.
               1c.   L-Istati Membri jistgħu, konformement mal-kondizzjonijiet u l-limiti li jistgħu jistabbilixxu, jawtorizzaw lill-persuni taxxabbli, fil-każ tal-forniment tas-servizzi msemmi fl-Artikolu 264(1)(d), li jippreżentaw id-dikjarazzjoni rikapitolattiva għal kull tliet xhur kalendarji, f’limitu ta’ żmien ta’ mhux aktar minn xahar li jibda minn tmien it-tliet xhur.
               L-Istati Membri jistgħu b’mod partikolari jeħtieġu lill-persuni taxxabbli li jwettqu fornimenti ta’ prodotti u li joffru servizzi msemmija fl-Artikolu 264(1)(d) li jippreżentaw id-dikjarazzjoni rikapitolattiva fil-limitu ta’ żmien li jirriżulta mill-applikazzjoni tal-paragrafi minn 1 sa 1b.
               2.   L-Istati Membri għandhom jippermettu, u jistgħu jirrikjedu, li d-dikjarazzjoni rikapitolattiva msemmija fil-paragrafu 1 tintbagħat permezz ta’ trasferiment elettroniku ta’ reġistru, konformement mal-kondizzjonijiet stabbiliti minnhom.”

               (4)

               L-Artikolu 264(2) għandu jinbidel b’dan li ġej:
               “2.   L-ammont imsemmi fil-paragrafu 1 (c), għandu jiġi ddikjarat għall-perijodu ta’ preżentazzjoni stabbilit konformement mal-Artikolu 263(1) sa (1c), li matulu t-taxxa tkun saret pagabbli.
               L-ammont imsemmi fil-paragrafu 1 (f), għandu jiġi ddikjarat għall-perijodu ta’ preżentazzjoni stabbilit konformement mal-Artikolu 263(1), sa (1c), li matulu r-regolarizzazzjoni għandha tiġi notifikata lix-xerrej.”

               (5)

               L-Artikolu 265(2) għandu jinbidel b’dan li ġej:
               “2.   L-ammont imsemmi fil-paragrafu 1 (c), għandu jiġi ddikjarat għall-perijodu ta’ preżentazzjoni stabbilit konformement mal-Artikolu 263(1) sa (1b), li matulu t-taxxa tkun saret pagabbli.”.

         Artikolu 2
   Abbażi tal-informazzjoni mogħtija mill-Istati Membri, l-Kummissjoni għandha tippreżenta, mhux aktar tard mit-30 ta’ Ġunju 2011, rapport li janalizza l-impatt tal-Artikolu 263(1) tad-Direttiva 2006/112/KE, dwar il-kapaċità tal-Istati Membri sabiex jiġġieldu kontra l-frodi marbuta mal-VAT marbuta mal-forniment ta’ prodotti u l-prestazzjoni ta’ servizzi intra-Komunitarji kif ukoll l-utilità tal-għażliet previsti fil-paragrafi 1 sa 1c ta’ l-imsemmi Artikolu, akkumpanjat mill-proposti leġislattivi adatti konformement mal-konklużjonijiet tar-rapport.
   Artikolu 3
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva b’effett mill-1 ta’ Jannar 2010. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet kif ukoll tabella ta’ korrelazzjoni bejn dawk il-miżuri u din id-Direttiva.
   Meta l-Istati Membri jadottaw dawk il-miżuri, dawn għandhom jinkludu referenza għal din id-Direttiva jew tali referenza għandha takkumpanjahom meta jiġu pubblikati uffiċjalment. Il-metodi kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam regolat minn din id-Direttiva.
   Artikolu 4
   Din id-Direttiva għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 5
   Din id-Direttiva hija indirizzata lill-Istati Membri.

      Magħmula fi Brussell, 16 ta’ Diċembru 2008.

            Għall-Kunsill

            Il-President

         R. BACHELOT-NARQUIN

      (1)  L-Opinjoni mogħtija fl-4 ta’ Diċembru 2008 (għadha mhix ippubblikata fil-Ġurnal Uffiċjali).

      (2)  L-Opinjoni mogħtija fit-22 ta’ Ottubru 2008 (għadha mhix ippubblikata fil-Ġurnal Uffiċjali).

      (3)  ĠU L 347, 11.12.2006, p. 1.

      (4)  ĠU C 321, 31.12.2003, p. 1.